PÁLYÁZATI FELHÍVÁS

Hargita megyei otthoni, egészségügyi és szociális gondozás

vissza nem térítendő támogatási programja 2024-es évre

A támogató intézmény megnevezése: Hargita megye területi-közigazgatási egysége a Hargita Megyei Szociális és Gyermekvédelmi Vezérigazgatóságán keresztül, Csíkszereda, Szabadság tér 5 szám, tel: 0266-314711, fax: 0266-207754, ill. e-mail: office@dgaspchr.ro

Pályázhatnak: Jogi személyiséggel rendelkező, Hargita megye területén szociális-egészségügyi tevékenységet folytató alapítványok, egyesületek és szervezetek.

A vissza nem térítendő támogatás törvényi szabályzása:

- A 350/2005-ös Törvény az általános érdekű nonprofit tevékenységekre kiutalt közalapokból való vissza nem térítendő finanszírozás rendjéről, utólagos módosításokkal;

- A 68/2003-as Kormányrendelet, szociális szolgáltatásokról, utólagos módosításokkal:

- A 292/2011-os Törvény, az országos szociális szolgáltató rendszerről.

Támogatott tevékenységtípusok/szolgáltatások:

* alapszolgáltatások (tisztálkodás, öltöztetés, táplálkozás, belső helyváltoztatás biztosítása, stb.)
* kiegészítő szolgáltatások (ételkészítés, bevásárlás, háztartási tevékenységek, külső helyváltoztatás biztosítása, stb.)
* a környezet rehabilitációja (kisebb javítások, átalakítások)
* egészségügyi szolgáltatások (diagnózis, kezelés, gondozás)
* rehabilitációs szolgáltatások (kinetoterápia, fizioterápia, pszichopedagógia, stb.)
* tanácsadás krízishelyzetben levő családoknak

A 2024-es évre előirányzott keretösszeg: 515.000 lej.

A program futamideje: a 2024-es év.

A pályázatok leadási módozata és határideje: 2024.04.05, 15:00 óra

A pályázatok Hargita Megye Szociális és Gyermekvédelmi Igazgatóságán tevődnek le, Csíkszereda, Szabadság tér 5 szám, 302-es iroda, és elektronikus formában a office@dgaspchr.ro email címre.

A vissza nem térítendő támogatás igényelhető:

A Hargita megyei otthongondozói programmal kapcsolatos dokumentációban leírtak értelmében kitöltött pályázati űrlap alapján, amely a [www.dgaspchr.ro](http://www.dgaspchr.ro) oldalon megtalálható, illetve Hargita Megye Szociális és Gyermekvédelmi Igazgatóság székhelyéről lehet beszerezni, cím: Csíkszereda, Szabadság tér 5 szám, 302 iroda, kapcsolattartó személy Bara Zoltán, telefon 0266-207751, e-mail office@dgaspchr.ro.